钦定古今图书集成/理学汇编/学行典/第271卷 > 杨黼
## 钦定古今图书集成/理学汇编/学行典/第271卷 > 杨黼

按《明外史隐逸传》：“杨黼，云南太和人也。好学，读五经
皆百遍书，工篆籀，兼好释典。或劝其应举，笑曰：‘不理
性命，理外物耶？庭前有大桂树，缚板树上，题曰‘桂楼’。
偃仰其中，歌诗自得。躬耕数亩，以供甘旨，但求亲悦，
不顾馀也。注《孝经》数万言，引证群书，极谈性命，字皆
小篆。所用砚干，将下楼取水，砚池忽满，自是为常，时’”
人咸异之。父母没，为备营葬。葬毕，入鸡足，栖罗汉壁
石窟山十馀年，寿至八十，子孙迎归。一日沐浴，令子
孙拜曰：“明日吾行。”时至果卒。既殓，见其自外而入，大
笑曰：“杨黼先生今日才了事也。”